open-index/open-wikipedia-markdown huggingface dataset:
Органиста

**Органиста** — музикант, котрый грать на органах. Одколи в церквах были заведены органы, указала ся потреба особ, котры суть выучены умѣню хоснованя того инштрумента.

## Пожаданя ку органистови
Органисты суть потребны переважно в католицкых и протестантскых костелах. До заведжѣня органох были по костелах лем пѣвцѣ, иншак пѣвцоучителѣ, канторы (cantores), а пак указала ся потреба органистох. Органиста мать быти доста выцвѣченый в музицѣ и в церковном спѣвѣ, обы знав добрѣ гармонично грати и спѣвати, як и учити спѣву другых, кедь не е особный пост хормайстра (magistri cantorum), диригента хору, учителя спѣву. Органиста мусить знати передовшиткым акомпановати при спѣвѣ, циже не надмѣру голосно, жебы не глушити спѣв, але тыж не зовсѣм тихо, жебы го было гармонично чути зо спѣвом. Мусить ся приспособити ку духови музикы и костелного спѣву. Мусить ся розумѣти на канонах хоснованя органох в литургии. Под час Адвенту и Великого посту органы не грають, окрем третьой недѣлѣ Адвенту и четвертой недѣлѣ Великого посту. Фактичнѣ и на жалобных службах ся не мать грати, або лем смутны мелодии и притишено.

## См. тыж
* Калкант
* Органы

## Жерела и одказы
* Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 1-44.  Wydawnictwo biblioteki dzieł chrześcijańskich.  Warszawa, 1904-1914.

## Референции

Катеґорія:Музичны фахы
Поток (водный ток)

**По́ток** — невеликый сталый або периодично взникаючый водоток, сформованый стоком снѣговых, дождьовых вод або выходом на поверх подземных вод, обычнов довжинов 3-5&nbsp;км. Потокы суть найчастѣйше притоками рѣк. Точна меджинародна дефиниция, котра бы клала роздѣл меджи потоком и малов рѣков не екзистуе.

## Далшы характеристикы
Додаточныма характеристиками годна быти звивистость, нешироке устя, слабо выражена долина. Кедь не е подземных вод, лем опадовы, поток годен периодично пересыхати.

## Дефиниция
; **Довжка току**
В украинской гидрографии за нижну границю понятя малой рѣкы взята довжка од 10&nbsp;км. Одповѣдно поток — под  10&nbsp;км.
; **Плоха водозбору**
Каталог рѣк Украины загорнюе водотокы довжкы од 10&nbsp;км, а тыж з плохов водозбору над 25&nbsp;км2, что ся може поважовати за другу подля важности часть дефиниции. Одповѣдно поток е водоток з плохов водозбору под 25&nbsp;км2. В Словакии и Польщи ся за поток поважуе водоток з плохов водозбору под 100&nbsp;км2.

## Жерела и одказы
* DZUROVČIN, L.: Geomorfológia. PU FHPV, Katedra geografie a geoekológie.  С. 124.
* Nazewnictwo geograficzne Polski. Tom I. Hydronimy. Główny Urząd Geodezji i Kartografii. Warszawa 2006 <small>''Доступне онлайн''</small>
* Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993. Т. 2: О-З. — 480 с.:  
* Трёшников&nbsp;А.Ф. (гл. ред). Географический энциклопедический словарь. Понятия и термины. — М., Сов. энциклопедия, 1988. — 432&nbsp;с.
* Швець Г.І., Дрозд Н.І., Левченко С.П. Каталог річок України. Видавництво АН УРСР. Київ, 1957.

## Референции

Катеґорія:Гидросфера
Катеґорія:Рікы
Поток (Закарпатска область)

**Поток**  — село в бывшом Межгорском районѣ Закарпатской области Украины.

## Полога и околиця
Село лежить на сѣверной обочи полонины Боржава. Односить ся ку Буковецькой сельской радѣ. 

## Сельска рада
Адрес:

**Буковецька сільська рада**
90021, Закарпатська обл., Міжгірський р-н, с.Буковець,201
тел. +3803146 2-91-59 

## История
Село первый раз упоминать ся в документах в року 1789 под назвов *Кравец Потук*. В року 1892 географ Елек Фейньеш подавать назву *Кирвавець*. В року 1904 при мадяризации назв переменованый на Bükkoskő (Bükkos - буковина, буковый лѣс, kő - камѣнь). В року 1944 достав украинску назву *Потік*. Етимологично назва походить од «кривулястый поток»; «народна» етимология приписуе тыж вызнам «кровавый поток», але е хыбна.

В року 1936 выставлена деревяна Вознесенска церква, котру будовав майстер зо Соймох Д. Фичоряк..

## Жерела и одказы
* Sebestyén Zsolt. Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  <small>''Доступно онлайн''</small>
* Тронько П. и др. (ред.) Історія міст і сіл України. Том 7. Закарпатська область. К. 1969.
* Федака, Сергій. Населені пункти і райони Закарпаття. Історично-географічний довідник. "Ліра". Ужгород, 2014. 
* Поток на урядном порталѣ w1.c1.rada.gov.ua

## Референции

Катеґорія:Населены пункты Украины
Катеґорія:Населены пункты Закарпатской области
Поток

**Поток** в найширшом вызнамѣ е непрерывно текуча маса дачого, дашто приходяче во великом множествѣ.
В конкретнѣйшых вызнамах можуть то быти:
; термины
* Поток — гидрографичне понятя: меншый водный ток
* Поток — педагогичне понятя: група штудентох з еднов програмов 
* Поток — понятя информатикы: поток даных
; населены пункты
* в Словакии
** Потокы — село в окресѣ Стропков 
* в Украинѣ
** Поток&nbsp;— Закарпатска область, Межгорскый район
; люде
* Хаим Поток (1929-2002) — америцкый писатель

## Жерела
* Ушаков Д. Н. (ред.): Толковый словарь русского языка. — М.: Гос. изд. иностранных и национальных словарей. Том ІІІ. П – Ряшка. 1939. С. 655.
## Референции
Поток (педагогика)

**Поток** в школованю — роздѣлѣня ученикох подля их наданя ку науцѣ на групы во вшиткых предметах, або лем в окремых предметах и учебных програмах в школѣ. 
Система родила ся и переважно фунгуе в США.

## Опис
В потоковой системѣ школованя вшиткы ученикы ся роздѣляють на класы зависимо од их успѣшности, напримѣр на три: нормална успѣшность, успѣшность высше або ниже нормалной. Каждый предмет в таком припадѣ ся одповѣдно преподавать в трьох вариантах: спрощеный, нормалный и авансованый.

Авшак главный змысел потокового школованя не е лем в роздѣлѣню подля наданости, але в непрерывной контроли и динамичности. Ученик може быти во высшой групѣ з математикы, а едночасно в низшой групѣ з англицкого языка. Належность ку групѣ динамично вызначать учитель. Кедь видить, же ученик потребуе обновити свои знаня перед тым, як поступовати дале, може го послати в низшу групу, про дакотры лекции може злучити въедно вшиткы потокы, циже роздѣлѣня е динамичне. Роздѣлѣня подля наданости не фиксуе ся в индексѣ штудента.

## История
Потокове школованя и его розличны варианты в США суть практикованы уже майже стороча.

Оно зачало ся, коли ростуче число дѣтей емигрантох зачало ся записовати до школ в резултатѣ законох о повинном школованю, а были они неспособны учити ся так, як роджены Америчане. Нажаль, потокове школованя скоро набрало форму, подобну сегрегации.

## Перевагы и дефекты системы
Потокова система школованя давать можность каждому штудентови якостно учити ся одповѣдно своим способностям и мотивации. Наданы штуденты можуть досягнути значно высшы резултаты опротив системы сполочного школованя.

Система была оскаржована з того, же понижуе и дискриминуе менше наданых штудентох: же штудент придѣленый до низшых груп лем тяжко може ся достати ку лѣпшой позиции. Понеже меджи нима были значнов мѣров представителе социалных, расовых и народностных меншин, приписовали системѣ за дефект и серйознѣншы формы дискриминации: расизм, социалну дискриминацию, сексизм.

## Сучасность
В резултатѣ критикы в сучасности система потокового школованя ся отворено не пропагуе. В державных бесплатных школах школованя е сполочне, без жадной сегрегации. Але окрем державных школ суть в великом числѣ приватны, меджи нима и престижны школы, котры фунгують на правах автономии и самы вызначають свою систему школованя.
 

## Жерела и одказы
* Димиев, Айрат. Классная Америка. Казань: Парадигма, 2008. — 208 с. —  <small>''Доступно онлайн''</small>

## Референции
 

Катеґорія:Педагогика
Крещѣня

**Крещѣня** або **крест**,  *βάπτισμα понорѣня до воды* — практиковане в христианскых конфесиях — католицизмѣ, православии и протестантствѣ — священодѣйство удѣляня тайны креста, через котрый чоловѣк ставать ся членом Церкви.

## Тайна крещѣня
Крещѣня е  свята тайна, в котрой чоловѣк водов и словом Божим очищать ся од первородного грѣха, а кедь е доростлый, очищать ся и од вшиткых грѣхох. Чоловѣк, приявшый тайну крещѣня ставать ся христианом. Вода мать быти природна, свячена, но кедь не е, може быти и природна, не посвячена. Вода ся лие на голову крещеного три раз, а священик говорить слова: *«Крестить ся раб‹а› Бож‹ий/а› ‹имя› во имя Отця и Сына и Святого Духа, аминь»*.

Дѣйство крещѣня выконуе священик, але в наглой смертелной нуждѣ хотькто може крестити, а буде тот крест платный, кедь:
# креститель сам е вѣруючый христиан,
# вода была природна и чиста,
# коли ю зливав разом и тоты слова говорив: «Крещает ся раб‹а› Бож‹ий/а› ‹имя› во имя Отця‹†› и Сына‹†› и Святого Духа‹†›, аминь».

Кто по крещѣню нараз умре, прямо на небо доступае. Святый крест може быти удѣляный через занорѣня (*immersio*), политя (*infusio*), покроплѣня (*aspersio*). Первый способ е найдавнѣйшый, зато крещѣня теологы еще называють святов купельов.

## История
Же свята тайна крещѣня установлена од самого Исуса Христа потверджують его слова ку своим ученикам: *«Та йдѣть научайте вшиткы народы, крестячи их во имя Отця и Сына и Святого Духа»*. Катехизм учить, же  Исус Христос сам прияв крест в Йорданѣ и тогды вшиткых христиан до кресту сповиновав высше уведеныма словами.

Спочатку крещѣня удѣляли в «живой водѣ» (поток, рѣка), а од VI. стороча зачали будовати при церквах хрестителницѣ. В православии заховало ся занорѣня в купель, в католицизмѣ и протестантствѣ помалы вышло з ужитя, хоть не е заказане.

## Жерела и одказы
* Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 1-44.  Wydawnictwo biblioteki dzieł chrześcijańskich.  Warszawa, 1904-1914.
* О. Иоаннъ Кутка. Катихисїсъ малый или наука православно-христїанская сокращенная во благочестное воспитанїе юношества дїецесїи Мункачовскїя, составленная въ Унгварѣ. — Будин, 1801.
* О. Франтішек Крайняк. Малый грекокатолицькый катехізм про русинськы діти. — Пряшів: Русинська оброда, 1992.
* Од Матвѣя святое благовѣщѣня. //Новый Завѣт.
 

## Референции

Катеґорія:Христианскы тайны
Помазаня хворых

**Помазаня хворых**, **остатне помазаня** або **елеопомазаня**,  *unctio infirmorum* — тайна, в котрой тяжко хворый чоловѣк через помазаня олайом и через молитву священика достане благодать Божу на спасѣня душѣ и на здоровя тѣла. Елеопомазаня може прияти каждый христиан, котрый е тяжко хворый, або умерать.

Елеопомазаня може ся принимати вецей разы, але в припадѣ того истого охворѣня лем еден раз: кедь же ся хворый выздоровѣв, а по часѣ зась ся тяжко похворѣе, тогды може приняти помазаня зась.

## Жерела и одказы
* Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 1-44.  Wydawnictwo biblioteki dzieł chrześcijańskich.  Warszawa, 1904-1914.
* О. Франтішек Крайняк. Малый грекокатолицькый катехізм про русинськы діти. — Пряшів: Русинська оброда, 1992.
* О. Иоаннъ Кутка. Катихисїсъ малый или наука православно-христїанская сокращенная во благочестное воспитанїе юношества дїецесїи Мункачовскїя, составленная въ Унгварѣ. — Будин, 1801.
 

## Референции

Катеґорія:Христианскы тайны
Свята тайна

**Свята тайна**,  *sacramentum* – *святе дѣло, присяга*,  *μυστήριον mystérion* – *тайна*) — видимый знак невидимой ласкы Божой, од Исуса Христа установленой дѣля нашого спасѣня. Святы тайны суть — *богоустановлены* святы дѣйства, в котрых под видимым образом передавать ся вѣруючым невидима благодать Божа. На роздѣл од обрядох (освячѣня воды, погребу умерлых и др.), котры суть церковного походжѣня, святы тайны ся поважують установленыма самым Исусом Христом и суть покликаны змѣнити не вонкашный, але внуторный живот чоловѣка.

## Сѣм святых тайн
Святы тайны подавать священик, а суть тоты:
# крещѣня,
# мированя або бирмованя,
# евхаристия або причаща,
# покаяня,
# священство,
# манжелство,
# елеопомазаня або помазаня хворых.
Крещѣня, мированя и священство мож приимати лем еден раз в животѣ. Иншы четыри тайны мож приимати вецей разы.

## Жерела и одказы
* О. Франтішек Крайняк. Малый грекокатолицькый катехізм про русинськы діти. — Пряшів: Русинська оброда, 1992.
* О. Иоаннъ Кутка. Катихисїсъ малый или наука православно-христїанская сокращенная во благочестное воспитанїе юношества дїецесїи Мункачовскїя, составленная въ Унгварѣ. — Будин, 1801.
* Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект (), Гаудеамус (), 2008. — 1520 с. 

## Референции

Катеґорія:Христианскы тайны
Спасѣня

**Спасѣня**,  *salvatio*;  *σωτηρία sotería* — переважно в христианствѣ — религийный идеал (благодать Божа), досягнутя котрого покладать ся за цѣль каждого вѣруючого, а конечно досягать ся по смерти.

Од грецкого корѣня наука о спасѣню называть ся сотериология.

## Христианство
Догматично и теологично в христианствѣ спасѣня беруть яко часть Божого плана заряджѣня свѣта и людства.

Подля христианского учѣня через первородный грѣх Адама и Евы их потомство упало в грѣх. Бог послав свого сына Исуса, обы своим отѣлеснѣньом, смертьов и воскресѣньом спокутовав их грѣхы и принюс спасѣня людьом, зашто названый Спаситель, Христос.

Авшак меджи розличныма конарями христианства не е згоды в том, якым путьом може вѣрник достати спасѣня.

## Иншы монотеистичны религии
Ни ислам,ни юдаизм не вызнавать христианску концепцию первородного грѣха, а одты, ани выкуплѣня. В юдаизмѣ иде не о спасѣня, але о збавлѣню (геула), и не так окремого чоловѣка, як цѣлого народа Израиля, котрый мать быти вывольненый Богом од утиску околичным свѣтом в границях истории; при тому «частку в Будучом свѣтѣ» достануть вшиткы приверженцѣ юдаизма, што не одпали од него и не учинили тяжкы непростимы грѣхы. В исламѣ спасѣня означать помилованя вѣруючых Аллагом в Судный день, понеже подля ислама никто не несе на собѣ ни чужы грѣхы, ни чужы заслугы. Заслугы Аллаг одмѣнять, а за грѣхы або карать, або помилуе.

## Немонотеистичны религии
В немонотеистичных религиях идеал спасѣня в чистом видѣ неможный понеже там не е представа о безсмертю душѣ (таоизм, будгизм, конфуцианство), або не розвита особна концепция Бога яко Творця и Охранителя (будгизм, политеистичны религии). 
 
## Жерела и одказы
* Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект (), Гаудеамус (), 2008. — 1520 с. 
* Катехизис католической церкви. Компендиум. Сс. 131-134.  <small>''Доступно онлайн''</small>

## Референции

Катеґорія:Религийны понятя
Гимна

**Гимна**,   *ὕμνος hymnos*, святочна пѣснь, хвалоспѣв во славу державы, вѣры, народа, даякых подѣй.

## Политичны гимны
З конця XIX. стороча меджинароднов пролетарсков гимнов стала ся ''Интернационала''. Державна гимна е официалным симболом державы въедно з державнов заставов и державным гербом. В СССР до року 1944 державнов гимнов была Интернационала, а позднѣйше стала ся она партийнов гимнов КПСС. 

## Русинска гимна
Русинску гимну ''Подкарпатскы Русины'' написав в добѣ народного пробуджѣня Александер Духнович, а музику — Стефан Фенцик.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:Гимны
Джером Дейвид Селинджер

**Джером Дейвид Селинджер**,  *Jerome David Salinger*, *1. януар 1919, Ню Йорк , США — †27. януар 2010, Корниш, Ню Гемпшир, США — америцкый писатель, автор романа-бестселера *[[Охранця в жытѣ]]* (1951). По своем ранном успѣху з публикациями повѣдань и романа *[[Охранця в жытѣ]]* Селинджер перейшов до необычайно закрытого од свѣта способа живота, в року 1965 напечатав свою послѣдну роботу, а в року 1980 дав свое послѣдне интервью.

## Биография и творчость
Селинджер вырос в Ню Йорку и зачав писати повѣданя в середной школѣ. Дакотры были публикованы в литературном журналѣ *Повѣданя (Story)* в зачатку 1940-х, еще до того як пошов служити до войска и быв участником Другой свѣтовой войны. В року 1948 в авторитетном *Ню-йорчанѣ The New Yorker* появило ся его оцѣнене критиками повѣданя *Добрѣ ся лапле бананова рыбка*, и в том журналѣ пак печатало ся много его позднѣйшых робот. Роман *[[Охранця в жытѣ]]* быв опубликованый 16. юла 1951 и нараз ся став популярный. Змальоване в ньом одчуджѣня и психологичне дозрѣваня главного героя, 16-рочного Голдена Колфилда, мало вплыв наймя меджи читателями пуберталного вѣку: быв то «манифест, вѣросповѣданя цѣлой генерации». Роман зоставать донынѣ широко читаный и контроверзный, продавать ся около 250&nbsp;000 екземплары рочно. 

Успѣх *[[Охранця в жытѣ|Охранцѣ в жытѣ]]* збудив сполоченскый интерес и остру увагу ку автору. Селинджер закрыв ся од свѣта, рѣдко публиковав новы роботы. Была то зберка *Девять повѣдань* (1953); книжка з повѣданьом и повѣстьов *Фрэнни и Зуи* (1961); повѣсти *Дайте высшу стрѣху, тесарѣ* и *Сеймур: вступ* (1963). Его послѣдна опубликована робота, повѣсть, названа *Гепворт 16, 1924*, появила ся в *Ню-йорчанѣ (The New Yorker)* 19. юна 1965. По сему Селинджер боров ся з нежаданым интересом ку его особѣ, включаючи судовы процесы 1980-х рокох з биографом Яном Гамилтоном и авторками, выпустившыма мемуары в конци 1990-х рокох, двома ему близкыма людми: Джойс Мейнард, бывшов любовницьов; и Маргарет Селинджер, властнов дѣвков. 

Селинджер умер от природной старобы в своем домѣ в Корниш, штат Ню Гемпшир.

## Интересны факты
В новембру 2013 три неопубликованы повѣданя Селинджера были накурто опубликованы в Интернетѣ. Едно з них, *Океан, повный кульок на бовлинг*, поважуе ся за прототип ​​*[[Охранця в жытѣ|Охранцѣ в жытѣ]]*.

## Жерела и одказы
* Зверев А. М.: Сэлинджер: тоска по неподдельности. //Сэлинджер Джером Дэвид. Над пропастью во ржи / Повести / Рассказы. — М.: НФ «Пушкинская библиотека», ООО «Издательство АСТ», 2004. — 863, (1] с. — (Золотой фонд мировой классики).  (НФ «Пушкинская библиотека») /  (ООО «Издательство АСТ»)

## Референции

Катеґорія:Англоязычны писателе
Инштитут риторики Миколы Овчарова

**Инштитут риторики Миколы Овчарова** — науковий центер, котрый занимать ся риторичныма выгледованями. Заложений в 20. май 2009. Представлять едну з класичных науковіх центрів Украины. 

## Історія
Заложеный Миколом Овчаровом у 2009 року, як аналітичный и освітный центер, котрый ся специялізує на вывченю тенденцій розвоя політичної и суспільної реторикы. Діятельность Інштітута реторикы є замірена на подробну аналітику публичної комунікації, конференції и майстер-класы на актуалны темы реторикы, складаня и аналіз рейтінґів майліпшых бісідників.

## Выдавництво
Од 2017 року діє выдавництво Інштітута реторикы. Меджі книгами, котры были выданы: "Майстер публичных выступів" (перше и друге выданя), "Мала етика", "Доказова арґументація".
## Референции

Катеґорія:Реторика
Катеґорія:Микола Овчаров
Охранця в жытѣ

**Охранця в жытѣ**,  *The Catcher in the Rye* авторства Джерома Дейвида Селинджера — еден з найпопуларнѣйшых америцкых повойновых романох.

Литературный жанер — розлучованя ся з дѣтством (coming of age). В романѣ конфронтуе наивность и щирость дѣточых представ з циничностьов и фалшивостьов реалного свѣта доростлых. Протагониста романа, 16-рочный Голден Колфилд не терпить нияку фалош и крутость того свѣта, але мусить ся з нев стыкати на каждом кроку. 

Што творить насправдѣ главный конфликт, як и в многых иншых повѣданях и повѣстях, принесшых Сэлинджерови статус сучасного класика, — тужба по вѣчной незналости, котра все желаннѣйша од познаня, проба продовжити дѣтство, коли давно збѣгли вшиткы календарны термины, одмѣтованя доростлости, принимаюче формы и доимливы, и драматичны, и смѣшны.

Голден Колфилд не находит сполочного языка не лем зо свѣтом доростлых, з учителями — ненавистны суть му и его колегы. Не мать ниякого интереса, ниякой животной цѣли. То го приводить наконець до шкандалного вылучѣня з приватной престижной школы, уже третьой за рядом! Находить сполочный язык лем з дѣтми, ай во властной родинѣ може ся звѣрити лем своей молодшой сестрѣ Фиби. В том критичном моментѣ му але и Фиби вычитать, же не мож лем вшитко ненавидѣти, а просить го най повѣсть, што любить, кым бы ся хотѣв стати. Тото просте звѣданя выпадать быти найтяжшым, котре достав в животѣ. Але одповѣдь на него каждый мусить собѣ дати, и то е первым логичным кроком ку тому, жебы найти свое мѣсто. И по довжом налѣганю сестры Голден Колфилд одповѣдать так:

Намага и тяжкость гляданя свого мѣста у ненавистном свѣтѣ приводить Голдена Колфилда на думку утѣкнути одты десь «на необываный край свѣта», в крайном припадѣ выбрати доброволну смерть. 

Наконець то, што не удавало ся родичам, ани учителям, ани психологам, удавать ся Фиби, котра вертать свого брата в родину, примиреного зо свѣтом и ставшого доростлым и зодповѣдным за себе, за родину и окружѣня.

## Интересны факты
* Роман *Охранця в жытѣ* быв заказаный в роках 1961–1982 в школах и библиотеках США. 
* В роках 1990–1999 книжка была 10. в списку книг лимитованого доступу в школах и библиотеках. 
* Рочно ся продавать около едного милиона екземплары, а од зачатку уже продало ся над 65 милионы.

## Жерела и одказы
* **Alena Macurová: Salinger, Jerome David: Kdo chytá v žitě.** // Vladimír Macura a kolektiv (eds.) Slovník světových literárních děl. 2/M-ž. Vydání druhé. Praha, Odeon, 1989.  Ss. 210-211.  
* **Зверев А. М.: Сэлинджер: тоска по неподдельности.** //Сэлинджер Джером Дэвид. Над пропастью во ржи / Повести / Рассказы. — М.: НФ «Пушкинская библиотека», ООО «Издательство АСТ», 2004. — 863, (1] с. — (Золотой фонд мировой классики).  (НФ «Пушкинская библиотека») /  (ООО «Издательство АСТ»). Сс. 5-24.  

## Референции

Катеґорія:Англицка литература
Корниш

**Корниш**,  *Cornish* — мѣстечко в округу Салливан, штат Ню Гемпшир, США. Мѣстечко достало назву на честь вызнамного адмирала кральовского военного морского флота Самуела Корниша. 

Мѣстечко складать ся з окремых малых сел, розмежованых великыма зеленыма плохами.  Подля штатистик списованя  в року 2010 ту жиють 1640 особ. В мѣстечку суть три застрѣшены мосты, котры суть туристичнов атракциев, каждорочно в августѣ  ту ся одбывать великый ярмарок.

## Туристичны атракции
Корниш лежить на рѣцѣ Коннектикат и через ню веде найвекшый во свѣтѣ застрѣшеный мост Cornish-Windsor Covered Bridge, выставленый в року 1866. 
Од конця XIX. стороча мѣстечко было популарным лѣтушным мѣстом одпочивку про умѣлцьох и писательох.
Ту прожив в самотарствѣ другу половку свого живота Джером Дейвид Селинджер.

## Жерела и одказы
* Официалный сайт  

## Референции

Катеґорія:Населены пункты США
Драматург

**Драматург**,  *dramaturge*,  *завлит* — литератор, наятый конкретнов компаниев або театром; литературный радник в театрѣ, филмовой компании, котрый редагуе и адаптуе тексты, складуе програмы и репертуар, контактуе в тых вопросах з актерами и вонкашныма организациями.

Не кажда драма, написана писательом (драматиком) е вгодна про инсценацию без адаптации. Дакотры просто суть написаны як литература про читаня, а зовсѣм не надають ся на сцену, напримѣр, трагедия *Фауст* од Гете. Зато е професия драматурга выглядована и жадный театер не обыйде ся без него.

;Драматург в театрѣ
* адаптуе и редагуе драмы, граны и новы, оригиналны тексты и переклады, жебы ся годили про сцену; 
* слѣдить за репертоаром лѣпшых театрох и новинками литературы, информуе о них директора;
* навщѣвуе пробы, давать языковы рады актерам и варуе о хыбах; 
* навщѣвуе премьеры и давать пропозиции директорови;
* складуе сезонный репертоар;
* оцѣнюе поданы до постановкы драмы, оцѣнюе и давать рады зачаточникам (актерам и драматикам). 

;Драматург в музицѣ (напримѣр, радиовый)
* слухать нову и стару музику, формуе датабазу и архив радиа;
* выберать музику, яка буде звучати в програмѣ; 
* контролуе, жебы не были нарушены авторске право и платны легислативны нормы;
* рядить ся властнов интуициев и смаком, але тыж анализуе реакцию аудитории.

## См. тыж
* Драматик

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909. 
*  Daniel Baláž: Výber hudby Rádia_FM je tancom na tenkom ľade. //Рravda, 2013-01-16 <small>''Доступне онлайн''</small> 
* Юлия Ожерельева: ЗАВЛИТ: ОНИ ДЕЛАЮТ ТЕАТР. <small>''Доступне онлайн''</small>
* Татьяна Шабалина: Драматург. //Энциклопедия «Кругосвет» <small>''Доступне онлайн''</small>

## Референции

Катеґорія:Професії
Катеґорія:Драматургы
Катеґорія:Музичны фахы
Драматик

**Драматик**, од грец. *δραμα drama: дѣя, сценичне дѣло* — писатель, котрый творить в драматичных литературных жанрах (драма, трагедия, комедия, трагикомедия, водевил, мистерия, интермедия, драматична поема), котры суть намѣрены на театралну инсценацию, або на читаня.

Драматик як писатель мусить мати литературный дар, але тыж и знати театралну шпецифику, зато часто вызнамны драматици (Шекспир, Мольер, Котляревскый) не лем писали сценичны дѣла, але и выступовали в них на сценѣ як актеры.

Не кажда драма, написана драматиком е вгодна про инсценацию без адаптации. Дакотры просто суть написаны як литература про читаня, а зовсѣм не надають ся на сцену, напримѣр, трагедия *Фауст* од Гете. В сучасности инсценация литературного твору роблять люде окремой професии — драматургы (инсценаторы), бо то потребуе зовсѣм иншой квалификации, а так суть они способны инсценовати и прозу.

## См.тыж
* Драматург

## Жерела и одказы
* Літературознавча енциклопедія / y двох томах / Авт.-уклад. Ю. І. Ковалів. — К: ВЦ «Академія», 2007. (Енциклопедія ерудита) . Том 1 — 608 с. 
* Татьяна Шабалина: Драматург. //Энциклопедия «Кругосвет» <small>''Доступне онлайн''</small>

## Референции

Катеґорія:Драматици
Катеґорія:Професії
Трагедия

**Траге́дия**,    *τραγωδία*,  *tragoedia* — драматичный жанер, закладеный на остром конфликтѣ через неможность реализации жадань протагонистох. Конфликт в трагедии мать глубокый филозофичный обсяг, духовный,
моралный, социалный, политичный вызнам, споеный зоз острыма тяжкыма трапѣнями протагонисты, котрый ся наражуе на непоборны перепоны и програвать.

Трагедия ся вывинула в старовѣкой Греции, де была споена зоз ритуалами, в сценичных представлѣнях ся поуживали маскы и иншы строгы правила жанра, котры з ходом часу одмерли. Найвызнамнѣйшы авторы трагедий з того часу были Есхил, Софокл и Еврипид, в нововѣку Шекспир.

## Жерела и одказы
*  Літературознавча енциклопедія / y двох томах / Авт.-уклад. Ю. І. Ковалів. — К: ВЦ «Академія», 2007. (Енциклопедія ерудита).  Том 2 — 624 с. 

## Референции

Катеґорія:Драма
Катеґорія:Литературны термины
Катеґорія:Литературны жанры
Интермедия

**Интермедия**, од лат. *intermedius — посеред дачого суцый* —  може быти
* **[[Интермедия (сценка)|забавна сценка]]** — невелика, переважно комедийного характера пьеса, представляна меджи дѣями драм, представлѣнь (часто обсягуе музичны и балетны выступы), музичной драмы або оперы,
* **[[Интерлудия|музична павза]]** — музична епизода меджи проведенями темы в фузѣ.

## Жерела
* Интермедия. //Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с.  С. 496.
Интермедия (сценка)

**Интермедия**, од  *inter medius  посеред дачого суцый*) — комична сценка, або окремы музичны хореографичны выступы, граны меджи актами пьесы.

## История
Интермедия взникла в середновѣчном театрѣ: меджи дѣями драмы духовного або историчного обсягу грали комичны сценкы, часто импровизованы. В Италии XVI. стороча интермедии меджи актами трагедий и комедий, мали характер галантно-пасторалных сценок. Широко практиковали интермедии в комедии *дел арте* во французском театрѣ у Мольера. В Англии интермедия называла ся «интерлудия», в Португалии  — «интремиш». 

В Италии и Мадярском кральовствѣ была в ужитку назва «интермеццо», але в сучасности тота назва означать лем музичну павзу меджи актами пьесы.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Білоус П.: Термінологічний словник. //Білоус П. В.:  Вступ до літературознавства: навч. посіб. — Київ: ВЦ «Академія», 2011. — 336 с. —  — сс. 316-330. 
* Интермедия. //Театральная Энциклопедия в библиотеке Гумер  <small>''Доступно онлайн''</small> 

## Референции

Катеґорія:Драма
Катеґорія:Литературны термины
Интерлудия

**Интерлудия**, або **интермедия**, лат. *interludium* од  *inter  меджи* и *ludus  игра* — невелика музична композиция або переходна часть, выконавана меджи двома основныма частями музичного дѣла — меджи актами оперы або драмы, меджи строфами хорала (импровизация на органах), меджи частями инштрументалного цикла (сонаты, суиты).

## Жерела и одказы
* Цадик И. Словарь иностранных музыкальных терминов. — М.: Государственное музыкальное издательство, 1935. С. 46.
* Интерлюдия. //БСЭ: Большая Советская Энциклопедия. <small>''Доступно онлайн''</small>

## Референции
 
Катеґорія:Музична терминология
Протагониста

**Протагониста**, гр. *πρωταγωνιστής*, од *πρώτος первый* + *αγωνιστής борець, майстер умѣлства* — представитель главной ролѣ, централна фигура, актер, граючый главну роль в грецкой драмѣ. 

Протагониста — первый из трьох основных интерпретох в старовѣкому грецкому театрѣ, кому припадала найтяжа роль в спектаклу, якый даколи быв и за режисера. В сучасности так называють головну поставу, — героя в умѣлецком дѣлѣ, противопокладеного антагонистови. Протагониста подавать позерачови думку драматурга.

## Жерела
* Henry George Liddell, D.D. and Robert Scott, D.D. A Greek-English Lexicon. Eighth edition. American Book Company. New York, Chicago, Cincinnati. 1901.  
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Літературознавча енциклопедія / y двох томах / Авт.-уклад. Ю. І. Ковалів. — К: ВЦ «Академія», 2007. (Енциклопедія ерудита).  Том 2 — 624 с. 

## Референции

Катеґорія:Литературны термины
Америчане

**Америчане**, америцкый народ, обывателѣ США, потомкы розличных, переважно европскых, популаций. В формованю америцкого народа брали участь представителе негроидной и америцкой расы.

## Етнична история
Характерным про етничну историю Америчанох была расова и етнична многотварность. Зачаточно переважали тоты, што походили з Англии и ей заморскых територий. Тото установило ведучу роль англицкого языка и културы в америцкых колониях, а пак в США. Англицкы традиции достали в Америцѣ самобытне розвитя и подлягли культурному вплыву привандровалцьох од иншых народох Европы, а тыж Индианох и Афричанох, ку чему приспѣвали и мѣшаны манжелства.

## Имиграция и сполоченство днесь
В згодѣ зоз теперѣшныма имиграчныма законами и потребами научно-техничного прогреса предностне право на
приход до США, окрем сородникох америцкых горожанох, достали учены, шпециалисты и подобны квалификованы имигранты. Прудко выростла имиграция з Азии. Многы имигранты захранили двоиту етничну свѣдомость. Найменше асимилованы Мексичане. Про них е характерна многодѣтна родина, иншак про Америчанох — 1-2-дѣтна. Легализованы суть еднополы манжелства.

Мексичанох в сучасности е 31,8 милиона (лем легалных).

## Националны свята и шпорты
;Главны свята суть
* День независимости — 4. юл
* День подякованя — послѣдный четверь новембра
* День матери — друга недѣля мая
; Главны шпорты суть
* бейсбал
* баскетбал
* бокс
* рагби
* гокей

## Жерела и одказы
* Народы и религии  мира:  Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с: ил. 
* U.S. Census Bureau Announces 2010 Census Population Counts <small>''Доступно онлайн''</small>

## Референции

Катеґорія:Народы і етніка
Чорна Тиса (село)

**Чорна Тиса** — село в Раховском районѣ Закарпатской области Украины.

## Полога
Село лежить на берегах рѣкы Чорна Тиса о 5&nbsp;км од желѣзничной штации Ясѣня и о 35&nbsp;км од Рахова.

## История
Село як административна единиця екзистуе од рока 1947. Перед тым мало статус новоселицѣ при селѣ  Ясѣня и в штатистиках не было евидоване.

Новоселиця была закладена в XVII. сторочу. Село славне деревянов рѣзбов, вышивками и многодѣтныма родинами (6 матерей-героинь). Червена армада выслободила село од фашистох 14. октобра 1944. В року 1969 в селѣ быв 2151 обыватель, восямрочна школа, двѣ зачаточны школы, двѣ библиотекы, два клубы, дѣточа захоронка, фелдшерско-акушерскый пункт, пошта.

## Сельска рада
**Чорнотисянська сільська рада**  
90632, Закарпатська обл., Рахівський р-н, 
с.Чорна Тиса, вул.Центральна,170а 	
tusa_sr@ ukr.net 	+03803132 	44-2-09 	44-2-09 
Сільський голова: Павлючок Іван Дмитрович

## Вызнамны родаци
* Степан Клочурак — политичный дѣятель добы Гуцулской републикы и Карпатской Украины.

## Жерела и одказы
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* Тронько П. и др. (ред.) Історія міст і сіл України. Закарпатська область. К. 1969. 
* Сайт районной администрации 
* Сайт сельской рады 

## Референции

Катеґорія:Населены пункты Украины
Катеґорія:Населены пункты Закарпатской области
Чорна Тиса

**Чорна Тиса** може означовати

* Чорну Тису — рѣку, што пониже Рахова сутоком з Бѣлов Тисов давать зачаток Тисѣ
* Чорну Тису — село недалеко од Ясѣня
Чорна Тиса (рѣка)

**Чорная Тиса** — горска рѣка в Закарпатской области Украины, правый суток Тисы (базен Дуная). Спад рѣкы 19&nbsp;м/км, довжка 50&nbsp;км, плоха водозбору 567&nbsp;км2.

## Опис
Чорна Тиса бере выток зоз жерела на сѣверовосточной убочи горского пасма Свидовець, ниже перетинать Полонинске пасмо. Долина V-подобна, ширинов од 20 до 600&nbsp;м. Затоплѣня долины ставали ся лем на усѣку од села Чорна Тиса до Ясѣня, асиметричны, на ширину од 20 до 200&nbsp;м. Корыто малокривулясте, камѣнисте, подагде росконарене, часты суть порогы; ширина корыта переважно 10-25&nbsp;м, найвекша — 40&nbsp;м около Ясѣня. Живлѣня мѣшане з переважаньом дождьового. Закрывати ся ледом зачинать в конци новембра, очищать ся в конци фебруара.
## Притокы Чорной Тисы
Найвекшы (довжкы 10 км и веце) притокы суть

## Алтернативный выток Чорной Тисы и Тисы

Доколь о вытоку Тисы уже в зачатку XX. стороча мадярскы, польскы и чешскы жерела згодно стоять при днешном его означѣню яко сутока Чорной и Бѣлой Тисы, в чехословацкой добѣ Подкарпатской Руси екзистовала алтернативна представа. Тота представа перетырвала доднесь и е зазначана на мапах  и в натурѣ (см. фото з року 2007). 

 Устерѣкы — тото сѣверна околиця Рахова, де до Чорной Тисы вливать ся Бѣла Тиса. Подля алтернативной представы довжка Тисы е 1016&nbsp;км (о 50&nbsp;км векша), ей спад в горном току е меншый, а назвы «рѣка Чорна Тиса», «поток Тисчора» суть поважованы лем за мѣстны назвы окремых усѣкох  Тисы, выток  же Тисы находить ся о 4&nbsp;км сѣвернѣйше вытока Апшинецкого потока, котрый ся в официалной верзии поважуе за выток Чорной Тисы.

## Господарскый вызнам Чорной Тисы
80% водозбора Чорной Тисы покрыто лѣсами, переважно смерековыма. На притоках рѣкы были утримованы в робочом станѣ клавзуры, што в минулости служили на едноразовый выпуск воды и сплав бокорох. Тот способ транспорта быв рационалный, коли так мож было транспортовати  салѣ аж до Сегеда.  В конци XIX. стороча, коли желѣзниця пришла в Ясѣня, сплав став ся невыплатный.

В сучасности вода служить на водозастачаня. Рѣка придатна на водну туристику. Берегы суть на окремых усѣках укрѣплены. Гидрологичны посты суть в Ясѣню (з 1956) и Бѣлинѣ (з 1946).

## Жерела и одказы
* Dr. Jiří Král: Podkarpatská Rus. V Praze, nákladem vlastním, 1924.
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Słownik geograficzny Królestwa Polskiego i innych krajów słowiańskich. Tt. 1-16, Warszawa : nakł. Filipa Sulimierskiego i Władysława Walewskiego, 1880-1914.
* Анучин В. А.: География советского Закарпатья. — М.: Географгиз, 1956. — 296 с.
* Кирилюк М. І.: Чорна Тиса. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.  Т. 3: П—Я.— 480 с:  С. 422.
* Швець Г.І., Дрозд Н.І., Левченко С.П. Каталог річок України. — Видавництво АН УРСР. Київ, 1957. — 192 с.

## Референции

Катеґорія:Рікы Европы
Катеґорія:Рікы Україны
Катеґорія:Рікы подля алфавиту
Бѣла Тиса

**Бѣла Тиса** — горска рѣка в Закарпатской области Украины, лѣвый суток Тисы (базен Дуная).

## Опис
За выток Бѣлой Тисы поважують суток горскых рѣчок Балзатул и Стоговець на югозападных убочах  масиву Чорногора, надморска вышка 800&nbsp;м. Долина рѣкы V-подобна, ширина корыта 15–20&nbsp;м; суть порогы и быстрины. 

Бѣла Тиса зливать ся з Чорнов на сѣверной околици Рахова Устерѣкы в надморской вышцѣ 460&nbsp;м, творячи зачаток Тисы. Спад рѣкы 13&nbsp;м/км.

Живлѣня мѣшане, переважать дождьове. Замерзаня зачинать ся в конци новембра, але замерзать рѣка рѣдко. Очищать ся од леду в фебруарѣ – марцу. Гидрологичы посты суть около сел Лугы и Ростокы. На окремых усѣках корыто Бѣлой Тисы укрѣплене. Рѣка служить на водозастачаня и рыбарство.

## История дефиниции вытока Бѣлой Тисы
;50-ы рокы XX. стороча
На 19-м километрѣ од устя Бѣла Тиса приимать правый приток — рѣку Говерла, котра мать свой выток о еден километр на юговосток од вершины Говерлы в пасмѣ Чорногора в надморской вышцѣ 1824&nbsp;м. В том же сутоку приимать яко лѣвый приток рѣку Стоговець, котра мать выток в Мармарошскых Верхах. З тых двох рѣк важнѣйша ся поважовала Говерла, так же твердило ся, же «Бѣла Тиса зачинать ся в Чорногорѣ» и ей довжка 33,5&nbsp;км (Говерла зарахована як ей часть). В каталогу рѣк Украины (1957) зачаток Бѣлой Тисы быв дефинованый яко суток на 19-м километрѣ Говерлы и Стоговця, так же довжка Бѣлой Тисы была лем 19&nbsp;км.
;90-ы рокы XX. стороча
Подля новой дефиниции Бѣла Тиса зачинаться сутоком  Балзатула и Стоговця, ей довжка 26&nbsp;км (+7&nbsp;км — оддалѣня меджи тыма двома сутоками). О тоты 7&nbsp;км уменшила ся довжка Стоговця, а окрем того уже вытокы Бѣлой Тисы належало гледати в  Мармарошскых Верхах. 

## Найновшы мѣряня
В року 2000 експедиция Сегедского научного товаришства и Карпатскый биосферный заповѣдник, озброены найновшов апаратуров вымѣряли, же выток  Стоговця находить ся высше, як то думали дотеперь, в надморской вышцѣ над 1400&nbsp;м под верхом Стог. Было тыж вымѣряно, же основный приток е Стоговець подля его протока, так же Балзатул ся мать поважовати за приток  Стоговця, што мимоходом,  зазначено и в каталогу рѣчок еще в року 1957. В мѣстѣ найденого вытоку замонтовали памятну таблу з двоязычным текстом. В далшых експедициях провели точны вымѣры и мапованя. Координаты вытоку Бѣлой Тисы ( точнѣйше: Стоговця) суть , надморска вышка 1484&nbsp;м.
 
## Жерела и одказы
* **Dr. Jiří Král**: Podkarpatská Rus. V Praze, nákladem vlastním, 1924. 
* **Анучин В. А.**: География советского Закарпатья. — М.: Географгиз, 1956. — 296 с. 
* **Кирилюк М. І.: Біла Тиса**. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.  Т. 1: А—Ж.— 416 с:  С. 94. 
* Швець Г.І., Дрозд Н.І., Левченко С.П. **Каталог річок України**. — Видавництво АН УРСР. Київ, 1957. — 192 с. 
* '''A Fehér-Tisza eredete, forráshelye''' 
* '''Выток Бѣлой Тисы (найновшы мѣряня)'''. 	2009.07.07 (ФОТО) 

## Референции

Катеґорія:Рікы Европы
Катеґорія:Рікы Україны
Катеґорія:Рікы подля алфавиту
Клавзура

**Клавзура** од  *clausum закрытое мѣсто,* може означовати   
* Клавзура (водна ставба) — справленый водоем на горском водном току 
* Клавзура (испыт) — вид писмового испыта
* Клавзура (монаша) — неприступна часть монастыря, живот в одлучѣню од свѣта

## Жерела и одказы
* Дворецкий И. Х. Латинско-русский словарь. Изд. второе. М: «Русский язык», 1976.
## Референции
Клавзура (водна ставба)

**Клавзура**,  або **клавза**, од  *claustra undae водна преграда, гать*, — гидротехнична ставба, котра служить на поднятя ровины воды рѣкы або  потока про застачаня водов и сплавность. Были широко хоснованы на горскых рѣках нѣмецкых краин и в Угорской Руси од зачатку XIX. стороча. 

Ани найвекшы рѣкы  Угорской Руси  не были здалы на плавбу. Лем сплав бокорох на Тисѣ, Тересвѣ, Теребли и дакотрых меншых их притоках реализовали дякуючи примитивной регулации берегох и корыта в небезпечных мѣстах и штучному поднятю ровины воды в середном и горном току з помочов клавзур або в час сезонной высокой воды.

В зачатку  XIX. стороча в мараморошской части  Угорской Руси штатныма коштами были выставлены з дерева, камѣня и глины клавзуры в цѣлковой личбѣ 26, а в конци стороча была векша часть из них реконштруована.

;Клавзуры в базенѣ Чорной Тисы

;Клавзуры в базенѣ Бѣлой Тисы

;Клавзуры в базенѣ Тересвы

;Клавзуры в базенѣ Тереблѣ
Слобода (920&nbsp;м н. м.), Ростока (896&nbsp;м н. м.), Студена (773&nbsp;м н. м.), Под Березовцьом (830&nbsp;м н. м.), Озера (760&nbsp;м н. м.), Сухарь (800&nbsp;м н. м.), На Брадуловцю (719&nbsp;м н. м.).

## Жерела и одказы
* Dr. Jiří Král. Podkarpatská Rus. V Praze, nákladem vlastním, 1924.
* Дворецкий И. Х. Латинско-русский словарь. Изд. второе. М: «Русский язык», 1976.

## Референции

Катеґорія:Водны ставбы
Надпоручник

**Надпоручник** — военска шаржа, высша од поручника а низша од капитана.
## Аналог в нынѣшных армадах

## Аналог в историчных войсках

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Таблица званий армии Австро-Венгерской империи (Die kaiserliche und konigliche Armee Oesterreich-Ungarns Reich) 1914-1918г.
* Таблицы званий Русской Армии / Русская армия 1884-1917 гг.

## Референции

Катеґорія:Военскы шаржы
Клавзура (монаша)

**Клавзура**,   *clausura замкнутя* — в монашом чинѣ означуе шпециалнѣ ригорозный домашный живот его членох. Не вшиткы монашы чины суть клавзурны. Клавзура може тыж означати лем закрыту часть монастырской територии.

Територия монастыря, котра звонку е означена яко монастырска,  неприступна про особы иншого пола.  Кедь е заведена клавзура в женском чинѣ, монашкы на смѣють за цѣлый свой живот выйти за територию клавзуры (окрем припаду смертелной небезпекы: пожар, мор), в мужскых чинах члена обовязуе лем повинность достати на то дозвол. Приимати навщѣвы недуховных особ не  дозволено. Нарушѣня клавзуры карать ся анатемов.

Конкретны формы и обсяг клавзуры може вызначати окремо каждый чин и каждый монастырь, але найвецей росширена е так звана папска клавзура,  про котру правила суть установлены Святов столицьов..

## Жерела
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909. 

## Референции

Катеґорія:Христианскы монашы ордены
VI. стороча

## Вызнамны подѣи
* 517 — перва упоминка о появѣ славян на юг од  Дунаю
* 580 — славяне зачинають заселяти Балканы и доходять до Пелопонеза

## Вынаходы и новоты
* 600 — вынайшли стременяне сѣдло на коня; зачали пестовати ребарбару и хмѣль.

## Жерела и одказы
* Всемирная история в датах и событиях. Москва: ОАО Изд-во «Радуга», 2002  — Chronologie universelle/ Paris: Larousse, 1997 
* Духнович А.: Краткое изясненіе начала художеств, то есть когда что вынайшлося. //Олександр Духнович.Твори. Том 2. — Братіслава: SPN-OUL, 1967. 735 с.

## Референции
Теребля (рѣка)

**Тере́бля**&nbsp;— рѣка в Украинѣ, в  Межгорском, Хустском и Тячовском районах Закарпатской области. Вливать ся до Тисы  на 872-м километрѣ од ей устя (Дунай в Новом Садѣ).

## Опис
Теребля зачинать ся сутоком потока Ростока и Слободянской Рѣкы, котры беруть зачаток зоз жерел на южных убочах Горган. Довжка рѣкы 91&nbsp;км. Долина рѣкы до села Забродь V-подобна, ширины 10–850&nbsp;м, ниже мать форму трапеции ширинов 1,3–3,5&nbsp;км. Корыто кривулясте, в горном и середном току порожисте, часто росконарене, творить много островох; недалеко од устя дѣлить ся на два рамена. Ширина корыта 15–20&nbsp;м, найвекша 54&nbsp;м. Живлѣня мѣшане з перевагов дождьового. Характерна ярна повѣнь, але и заливы в иншы поры року. Середный рочный проток воды 12,7&nbsp;м3/с (гидрологичный пункт Колочава). Пониже проток воды силно овплывненый Теребле-Рѣцкым водоемом, з якого вода одберать ся про водну електрарню на рѣцѣ Рѣка. Теребля доставать сток з озера Синевир. Ледостав нестойкый, в яри даколи ставать ся турлаш.

## Господарскый вызнам
Рѣка служить на водозастачаня, але главнѣ про гидроенергетику (Теребле-Рѣцка гидроелектрарня). Про ей гладкый ход од року 1951 фунгуе гидрологичный постерунок при Колочавѣ, а в горном току Тереблѣ (на рѣцѣ Слобода) выбудованый регулачный водоем.

## Притокы Тереблѣ
Найвекшы (довжкы 10 км и веце) притокы суть

+) подля погляду окремых географох Слобода е основным током Тереблѣ, котрый в том усѣку исторично несе иншу,  локалну назву.

## Алтернативны погляды на выток Тереблѣ
;мадярскый
Подля мадярскых географох зачатку XX. стороча Теребля е правым притоком Тисы, мать довжку 90&nbsp;км, зачинать ся на вододѣлном гребеню под верхом Вышковскый Горган (1443&nbsp;м)  (bingmap), на сѣвер од Синевирской Поляны. Подля днешных представ поток, вытѣкаючый спод Вышковского Горгана не може ся поважовати за главный ток, понеже его проток значно меншый од протока Слободы в их сутоку. 
;чешскый
Теребля зачинать ся под верхом Струнга (1180&nbsp;м н.м.) (bingmap) в Тячовском районѣ, а во своем горном току называть ся Слобода. Тото е зазначене ай на добовой военской мапѣ.
;совѣтскый
Теребля бере зачаток на Вододѣлном гребеню Карпат. Роздѣл высот меджи вытоком и устьом 960&nbsp;м. Тото непрямо потвержуе чешску верзию, понеже надморска вышка Тереблѣ в устю чинить 193&nbsp;м н.&nbsp;м.

## Жерела и одказы
* Dr. Jiří Král: Podkarpatská Rus. V Praze, nákladem vlastním, 1924.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Анучин В. А.: География советского Закарпатья. — М.: Географгиз, 1956. — 296 с.
* Кирилюк М. І.: Теребля. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.  Т. 3: П—Я.— 480 с:  С. 275.
* Швець Г.І., Дрозд Н.І., Левченко С.П. Каталог річок України. — Видавництво АН УРСР. Київ, 1957. — 192 с.

## Референции

Катеґорія:Рікы Европы
Катеґорія:Рікы Україны
Катеґорія:Рікы подля алфавиту
Теребля

**Теребля** може быти
* **[[Теребля (рѣка)|Теребля]]** — рѣка, правый приток Тисы
* **[[Теребля (Тячовскый район)|Теребля]]** — село, Закарпатска область, Тячовскый район
VII. стороча

## Вызнамны подѣи

## Вынаходы и новоты

## Жерела и одказы

## Референции
Меласа

**Меласа**, (,  — чёрный;  *molasses, blackstrap*) — одпадовый продукт при выробѣ цукру, хоснованый в годовли быдла. 

## Хоснованя во выробѣ
Служить в потравинарствѣ за сыровину про выробу етиловых алкоголох, потравиновых квасох, пекарскых и кормовых дрожди, яко додаток до корма польногосподарскых звѣрят, а тыж в енергетицѣ як звязуюча субстанция на продукцию грудок зоз
дробнодисперзного угля.

## Хемичны властности
При малых давках (под 1 %) поуживать ся яко прискорьовач, а при великых давках — яко спомальовач
хемичных реакций; може быти поужита лем при плусовых теплотах; мать пластификуючый учинок; не причинять ся ку корозии. 

## См. тыж
* Бостонска сирупова потопа

## Жерела и одказы
* Білецький В. С.: Меляса. //Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 2.   С. 82.
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с.  

## Референции

Катеґорія:Потравинарство